”Iltanuotion äärellä” -pipon syntytarina

Pipon suunnittelussa mietin johtajatulia ja niiden tunnelmaa.

Keltainen logo kuvastaa johtajatulien iltanuotioita illan hämärtäessä ja pipon

tupsu niiden loistavia säkenöitä, jotka leviävät pimenevään iltaan.

Pipon alareunassa keltainen virkattu kerros kuvastaa isoa sisaruspiiriämme johtajatulien iltanuotion ääressä.

Valitsin väriksi harmaan, joka on kaunis ja luonnollinen väri, josta keltainen väri erottuu

kauniisti. Halusin luoda kauniin ja yksinkertaisen tyylikkään johtajapipon, jota voi hyvin

käyttää tapahtuman jälkeenkin.

Jos kaipaat enemmän värikontrastia, voi pipon neuloa myös

tummanharmaasta langasta.

Lankana pipossa on käytetty ihanan kevyttä ja pehmeää merinovillalankaa, joka ei kutita herkkääkään ihoa.

Tämä pipo sopii elokuisiin iltoihin ja sillä tarkenee myöhemminkin syksyn edetessä.

Tarvikkeet:

1 – 2 kerää Harmaata Merino Extrafine 120 (Schachenmayr) tai yksi kerä Novita 7 veljestä tai vastaavaa

1 kerä kerä Keltainen Merino Extrafine 120 tai 1 kerä Novita 7 veljestä

Pyöröpuikot 3-4 mm tai käsialan mukaan

Huom. jos kudot tiukkaa, valitse isommat puikot tai lisää silmukoita. Itselläni on löysä käsiala ja siksi

silmukoita on melko vähän aloituksessa. Halusin myös pipon, jossa on napakka

reuna ja virkkaus reunassa tukevoittaa ja kiristää pipon reunaa.

Kannattaa luoda silmukat ja kutoa pari kerrosta ja testata kokoa päähän tai

verrata sopivaan pipoon oikean koon määrittämiseksi.

Ohje:

Luo 68 silmukkaa ja sulje ne renkaaksi, ole huolellinen ettei aloitus mene kierteelle.

Neulo 2 oikein ja 2 nurin joustinta noin 5 cm tai haluamasi määrä.

Neulo oikein ja lisää ensimmäisellä kerroksella joka toiseen tai kolmanteen silmukkaan

yksi silmukka lisää haluamallasi tavalla, esimerkiksi neulomalla silmukan etu- ja takareunastaan oikein.

Näin pipoon tulee leveyttä. Jos haluat kapeamman pipon, lisää silmukoita vähemmän.

Kudo n. 20 cm tai haluamasi määrä ja päätä lopuksi kaikki silmukat vetämällä lanka silmukoiden läpi ja kiristämällä tiukaksi. Päättele langan päät hyvin.

Tee pipoon tupsu ja kiinnitä se napakasti pipoon.

Helppo tupsu syntyy, kun kierrät monta kierrosta lankaa kolmen sormen ympärille ja

irrotat varovaisesti langat sormien ympäriltä ja kiedot langan keskelle lenkkejä ja kiristät

kireäksi. Leikkaa sen jälkeen lenkit auki ja tasoita tupsu pyöreäksi.

Tupsun teko ohjeita löytyy myös paljon netistä.

Virkkaa lopuksi kiinteillä silmukoilla keltainen reunus pipon alareunaan jokaiseen silmukkaan tai jos kaipaat tiukempaa reunaa, jätä silmukoita väliin ja reunasta tulee tiukempi.

Johtajajatuli-logon ompelin valmiiseen pipoon isolla parsinneulalla ja piirsin logon voipaperille,

jonka kiinnitin pipoon sopivaan kohtaan nuppineuloilla. Testaa pipoa päässä,

että logo ei mene liian ylös ja näkyy hyvin, kun pipo on päässä. Kun logo on valmis,

irrota paperi varovaisesti repimällä logon ympäriltä. Näin logon muoto

onnistuu helpommin. Jos haluat, voi johtajatulilogon helposti

poistaa ja kirjailla pipoon jotain muuta, jos haluat vaihtelua pipoon.

Tällä ohjeella onnistut varmasti, vaikka et olisikaan neulontaekspertti.

Kannattaa testata!